Βιβλιοθήκη

toc

=

= =Μικρός αναγνώστης=



= = Ο μαγικός κόσμος του βιβλίου ξεδιπλώνεται στα μάτια των παιδιών. Το ξεφύλλισμα της κάθε σελίδας είναι μια ευκαιρία χαράς, γνώσης και επικοινωνίας. Τα παιδιά γίνονται κοινωνοί ενός μικρόκοσμου που γιγαντώνεται μέσα από το παιχνίδι, την επαφή με το χαρτί και το μολύβι, τη γοητεία της ανάγνωσης.

=Σύγχρονοι Έλληνες συγγραφείς=

Το Αρχείο Σύγχρονων Ελλήνων Συγγραφέων του Εθνικού Κέντρου Βιβλίου (ΕΚΕΒΙ) αποτελεί μια προσπάθεια συστηματικής καταγραφής και παρουσίασης της τρέχουσας λογοτεχνικής παραγωγής της χώρας μας. Το Αρχείο Σύγχρονων Ελλήνων Συγγραφέων ξεκινάει παίρνοντας ως βάση τους συγγραφείς, τους τίτλους και τους εκδότες που έχουν καταγραφεί στη ΒΙΒΛΙΟΝΕΤ.

Κάθε συγγραφικό λήμμα περιλαμβάνει βιογραφικό σημείωμα, πλήρη εργογραφία, τίτλους βραβείων και διακρίσεων, μεταφραστικό έργο και μεταφράσεις, απόσπασμα χαρακτηριστικού έργου, που δεν υπερβαίνει τις 800 λέξεις, φωτογραφία, οπτικοακουστικό υλικό (ηχογραφημένες ή βιντεοσκοπημένες αναγνώσεις διάρκειας 3 λεπτών σε ψηφιακή μορφή), αλλά και επίσημες ιστοσελίδες, ιστολόγια και διαδικτυακούς τόπους, που παρουσιάζονται ως σύνδεσμοι για να αποκτήσουν οι χρήστες πρόσβαση σε ευρύτερο πληροφοριακό υλικό.

=Φωτογραφικό λεύκωμα (Giovanni Giovannetti)=

Το 2004 στο πλαίσιο του προγράμματος «Ελλάδα τιμώμενη χώρα στη Διεθνή Έκθεση Βιβλίου του Τορίνου» παρουσιάστηκε η φωτογραφική έκθεση «Στο φως των Μουσών» του γνωστού Ιταλού φωτογράφου Giovanni Giovannetti, που επιμελήθηκε ο νεοελληνιστής Maurizio De Rosa, επιλέγοντας 201 αντιπροσωπευτικούς ελλήνες συγγραφείς με φόντο τοπία, νησιά και πόλεις της σημερινής Ελλάδας: Αθήνα, Ρόδος, Σαντορίνη, Πάτρα, Θεσσαλονίκη, Κέρκυρα, Κρήτη, Μονεμβασιά, Δελφοί, Άνδρος και Κύπρος. Χρειάστηκαν τρία χρόνια για να ολοκληρωθεί αυτή η φωτοθήκη της σύγχρονης ελληνικής λογοτεχνίας, που απαθανατίζει διαφορετικές γενιές και φωνές, διασώζοντας μεταξύ άλλων τις μορφές σημαντικών συγγραφέων που δεν βρίσκονται πια στη ζωή, όπως του Μίλτου Σαχτούρη, του Μανόλη Αναγνωστάκη, του Τάσου Αθανασιάδη, του Τηλέμαχου Αλαβέρα και του Αντώνη Σαμαράκη.

=Σπουδαστήριο Νέου Ελληνισμού=



H ηλεκτρονική έκδοση του Σπουδαστηρίου Nέου Eλληνισμού περιλαμβάνει ευρύ πολιτισμικό υλικό στην Ψηφιακή Βιβλιοθήκη: Ανθολόγιο κειμένων από την Νέα Ελληνική Λογοτεχνία, Ανθολόγιο Αναγνώσεων (σε μορφή αρχείων mp3), Ανθολόγιο Μαρτυριών και Ανθολόγιο Παιδικής Παράδοσης, ένα Χρονολόγιο (1801-1981), Έργα Αναφοράς και χρήσιμες διαδικτυακές Συνδέσεις. Επίσης η έκδοση περιλαμβάνει, μεταξύ άλλων, βιογραφικά στοιχεία και εργογραφίες των Κ.Π. Καβάφη, Κ.Θ. Δημαρά και Γ.Π. Σαββίδη, και πληροφορίες για την εταιρεία μας και τις δραστηριότητές της.